text:
центъра на главината на кормилното управление;
 4.2.2.
 връзката на най-твърдата или най-поддържащата спица от вътрешната страна на волана;
 4.2.3.
 средната точка на най-късата част без опора от кормилен кръг, където няма спица, при удара с ударната глава;
 4.2.4.
 положението, което органът по одобряването на типа е преценил като най-неблагоприятно за кормилното управление.
 4.3. Ударната глава трябва да удари кормилното управление със скорост 24,1 km/h. Тази скорост се получава или просто от енергията на задвижване, или чрез използването на допълнително устройство за задвижване.
 5. РЕЗУЛТАТИ
 5.1. При изпитванията, проведени в съответствие с по-горните процедури, за отрицателното ускорение на ударната глава се приема средната стойност от едновременните измервания на двата акселерометъра.
 6. ЕКВИВАЛЕНТНИ ПРОЦЕДУРИ
 6.1. Органът по одобряването на типа по своя преценка може да разреши други изпитвания, при условие че тяхната еквивалентност може да се докаже. Документите за одобрение трябва да се придружават от протокол, описващ използвания метод и получените резултати.
 6.2. Производителят или неговият представител трябва да докаже еквивалентността на метода, който желае да използва.
 Фигура 1a
 Компоновка на изпитването
 Фигура 1б
 Измерване коравината на съединението кормилен вал – изпитвателен стенд
 ПРИЛОЖЕНИЕ 6
 ПРОЦЕДУРА ЗА ОПРЕДЕЛЯНЕ НА ТОЧКАТА „H“ И ДЕЙСТВИТЕЛНИЯ ЪГЪЛ НА НАКЛОН НА ТОРСА ЗА МЕСТА ЗА СЯДАНЕ В МОТОРНИ ПРЕВОЗНИ СРЕДСТВА
 (1)
 (1) Както е определено в приложение 1 към Консолидираната резолюция за конструкцията на превозни средства (R.E.3), (документ ECE/TRANS/WP.29/78/Rev.2).
 Допълнение 1
 Описание на тримерната машина за определяне на точка H (1)
 Допълнение 2
 Тримерна координатна система (1)
 Допълнение 3
 Контролни данни относно местата за сядане (1)
 ПРИЛОЖЕНИЕ 7
 ПРОЦЕДУРИ ЗА ИЗПИТВАНЕ НА ЗАЩИТАТА НА ПЪТНИЦИТЕ В ПРЕВОЗНИ СРЕДСТВА, РАБОТЕЩИ С ЕЛЕКТРИЧЕСКА ЕНЕРГИЯ, СРЕЩУ ВИСОКО НАПРЕЖЕНИЕ И РАЗЛИВАНЕ НА ЕЛЕКТРОЛИТ
 Настоящото приложение описва процедурите за изпитване за доказване на съответствието с изискванията за електробезопасност от точка 5.5. Измерванията например с мегаомметър или осцилоскоп са подходяща алтернатива на процедурата, описана по-долу, за измерване на съпротивлението на изолацията. В този случай може да е необходимо да се дезактивира бордовата система за следене на съпротивлението на изолацията.
 Преди провеждането на изпитването на удар на превозното средство напрежението на шината с високо напрежение (Vb) (вж. фигура 1) се измерва и се записва, за да се потвърди, че то е в границите на работно напрежение на превозното средство, посочени от производителя на превозното средство.
 1. КОМПОНОВКА И ОБОРУДВАНЕ НА ИЗПИТВАНЕТО
 Ако се използва функция за прекъсване на високото напрежение, трябва да бъдат направени измервания от двете страни на устройство, което изпълнява функцията на прекъсване.
 Ако обаче прекъсването на високото напрежение представлява неотделима част от ПСНЕ или системата за преобразуване на енергия и ако шината с високо напрежение на ПСНЕ или системата за преобразуване на енергия е защитена при степен на защита IPXXB след изпитването на удар, измервания могат да бъдат направени само между устройството, което изпълнява функцията на прекъсване, и електрическите товари.
 Използваният за това измерване волтметър трябва да измерва постоянни напрежения и да има вътрешно съпротивление не по-малко от 10 ΜΩ.
 2. ПРИ ИЗМЕРВАНЕ НА НАПРЕЖЕНИЕ МОГАТ ДА БЪДАТ ИЗПОЛЗВАНИ СЛЕДНИТЕ ИНСТРУКЦИИ:
 След изпитването на удар се определят напреженията (Vb, V1,


text:
V2) на шината с високо напрежение (вж. фигура 1).
 Измерването на напрежението се извършва не по-рано от 5 и не по-късно от 60 секунди след удара.
 Тази процедура не е приложима, ако изпитването се провежда при условия, при които електрическото силово предаване не е захранено.
 Фигура 1
 Измерване на Vb, V1, V2
 3. ПРОЦЕДУРА ЗА ОЦЕНКА ПРИ ПОНИЖЕНА ЕЛЕКТРИЧЕСКА ЕНЕРГИЯ
 Преди удара прекъсвач S1 и разрядно съпротивление с известна стойност Re се свързват успоредно на съответния капацитет (вж. фигура 2).
 Не по-рано от 5 и не по-късно от 60 секунди след удара прекъсвачът S1 се затваря, като напрежението Vb и токът Ie се измерват и записват. Произведението на напрежението Vb и тока Ie се интегрира за периода, който започва от момента на затваряне на прекъсвача S1 (tc) до падането на напрежението Vb под граничната стойност 60 V– (th) на високото напрежение. Резултатът от интегрирането е равен на общата енергия (TE) в джаули:
 а)
 Когато напрежението Vb се измерва в определен момент от периода между 5 секунди и 60 секунди след удара и капацитетът на Х-кондензаторите (Cx) е посочен от производителя, общата енергия (TE) се изчислява по следната формула:
 б)
 Когато напреженията V1 и V2 (вж. фигура 1) се измерват в определен момент от периода между 5 секунди и 60 секунди след удара и капацитетите на Y-кондензаторите (Cy1, Cy2) са посочени от производителя, общата енергия (TEy1, TEy2) се изчислява по следните формули:
 в)
 Тази процедура не е приложима, ако изпитването се провежда при условия, при които електрическото силово предаване не е захранено.
 Фигура 2
 Примерно измерване на енергията на шина с високо напрежение, натрупана в Х-кондензатори
 4. ФИЗИЧЕСКА ЗАЩИТА
 След изпитването на удар на превозното средство частите в съседство с компонентите с високо напрежение се отварят, демонтират или свалят без използване на инструменти. Всички останали съседни части трябва да се считат за част от физическата защита.
 Шарнирният изпитвателен щифт, описан във фигура 1 от допълнението, се вкарва във всички междини или отвори на физическата защита със сила на изпитване 10 N ± 10 % с цел оценка на електробезопасността. Ако шарнирният изпитвателен щифт проникне частично или пълно във физическата защита, щифтът трябва да се постави във всяко положение, както е посочено по-долу.
 От напълно изправено изходно положение всяко шарнирно съединение на шарнирния изпитвателен щифт трябва да бъде последователно сгъвано до образуване на ъгъл от 90° спрямо оста на прилежащата секция от щифта и трябва да бъде поставяно във всички възможни положения.
 Счита се, че вътрешните прегради са част от обвивката.
 Ако е необходимо, захранващ източник с понижено напрежение (в границите между 40 и 50 V), свързан последователно на подходяща лампа, следва да бъде свързан между шарнирния изпитвателен щифт и тоководещите части под високо напрежение във вътрешността на преградата за електрическа защита или обвивката.
 4.1. Условия за приемане
 Изискванията на точка 5.5.1.3 се считат за изпълнени, ако шарнирният изпитвателен щифт, описан във фигура 1 от допълнението, не може да се допира до части под високо напрежение.
 При необходимост, за да се провери дали шарнирният изпитвателен щифт се допира до шини с високо

type: contracts

jurisdiction: EU


text:
напрежение, може да се използва огледало или фиброскоп.
 Ако това изискване се проверява посредством сигнализационна верига между шарнирния изпитвателен щифт и части под високо напрежение, лампата не трябва да светва.
 5. ИЗОЛАЦИОННО СЪПРОТИВЛЕНИЕ
 Изолационното съпротивление между шината с високо напрежение и електрическото шаси може да бъде доказано с измерване или комбинация от измерване и изчисляване.
 Ако изолационното съпротивление се доказва чрез измерване, следва да се използват следните указания:
 измерва се и се записва напрежението (Vb) между отрицателния и положителния полюс на шината с високо напрежение (вж. фигура 1);
 измерва се и се записва напрежението (V1) между отрицателния полюс на шината с високо напрежение и електрическото шаси (вж. фигура 1);
 измерва се и се записва напрежението (V2) между положителния полюс на шината с високо напрежение и електрическото шаси (вж. фигура 1).
 Ако V1 е по-голямо или равно на V2, между отрицателния полюс на шината с високо напрежение и електрическото шаси трябва да се свърже стандартно известно съпротивление (Ro). След свързването на Ro се измерва и се записва напрежението (V1’) между отрицателния полюс на шината с високо напрежение и електрическото шаси (вж. фигура 3). Изолационното съпротивление (Ri) се изчислява съгласно показаната по-долу формула.
 или
 Резултатът Ri, който е стойността на изолационното съпротивление (Ω), се разделя на номиналното работно напрежение (V) на шината с високо напрежение.
 Фигура 3
 Измерване на V1’
 Ако V2е по-голямо от V1, между положителния полюс на шината с високо напрежение и електрическото шаси трябва да се свърже стандартно известно съпротивление (Ro). След свързването на Ro се измерва и се записва напрежението (V2’) между положителния полюс на шината с високо напрежение и електрическото шаси (вж. фигура 4).
 Изолационното съпротивление (Ri) се изчислява съгласно показаната по-долу формула.
 или
 Резултатът Ri, който е стойността на изолационното съпротивление (Ω), се разделя на номиналното работно напрежение (V) на шината с високо напрежение.
 Фигура 4
 Измерване на V2’
 Бележка: Стандартното известно съпротивление Ro (Ω) трябва да бъде минималното необходимо отнесено към напрежението изолационно съпротивление (Ω/V), умножено по работното напрежение на превозното средство ± 20 % (V). Не се изисква Ro да има точно тази стойност, тъй като формулите са валидни за всяка стойност на Ro; стойността за Ro обаче в този обхват следва да осигури добра разделителна способност за измерване на напрежението.
 6. РАЗЛИВАНЕ НА ЕЛЕКТРОЛИТ
 Ако е необходимо, физическата защита се покрива с подходящо покритие с цел потвърждаване разливането на електролит от ПСНЕ след изпитването на удар.
 Освен ако производителят не осигури начин за разграничаване на разливането на различни течности, всяко разливане на течност се счита за разливане на електролит.
 7. ЗАДЪРЖАНЕ НА ПСНЕ
 Съответствието се определя с визуална проверка.
 Допълнение
 Шарнирен изпитвателен щифт (IPXXB)
 Фигура 1
 Шарнирен изпитвателен щифт
 Материал: метал, освен ако е посочено друго.
 Линейни размери в mm.
 Допустимо отклонение в размерите, за които не е указан толеранс:
 а)
 за ъгли: 0/– 10°
 б)
 за линейните размери: до 25 mm: 0/– 0,05 mm над 25 mm: ± 0,2 mm
 Двете шарнирни съединения трябва да позволяват движение от 90° в една и съща равнина и в една и съща посока с допустимо


text:
 22.10.2009
 BG
 Официален вестник на Европейския съюз
 L 277/40
 РЕШЕНИЕ НА СЪВМЕСТНИЯ КОМИТЕТ НА ЕИП
 No 88/2009
 от 3 юли 2009 година
 за изменение на приложение XX (Околна среда) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XX към Споразумението бе изменено с Решение на Съвместния комитет на ЕИП No 72/2009 от 29 май 2009 г. (1)
 (2)
 Регламент (ЕО) No 1784/2006 на Комисията от 4 декември 2006 г. за изменение на Регламент (ЕО) No 2037/2000 на Европейския парламент и на Съвета във връзка с употребата на производствени агенти (2) следва да бъде включен в Споразумението,
 РЕШИ:
 Член 1
 В точка 21аа (Регламент (ЕО No 2037/2000 на Европейския парламент и на Съвета) от приложение ХХ към Споразумението се добавя следното тире:
 „—
 32006 R 1784: Регламент (ЕО) No 1784/2006 на Комисията от 4 декември 2006 г. (ОВ L 337, 5.12.2006 г., стр. 3).“
 Член 2
 Текстовете на Регламент (ЕО) No 1784/2006 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 4 юли 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздел за ЕИП и в притурката за ЕИП към Официален вестник на Европейския съюз.
 Съставено в Брюксел на 3 юли 2009 година.
 За Съвместния комитет на ЕИП
 Председател
 Oda Helen SLETNES
 (1) ОВ L 232, 3.9.2009 г., стр. 29.
 (2) ОВ L 337, 5.12.2006 г., стр. 3.
 (3) Без отбелязани конституционни изисквания.


text:
 Важна правна забележка
 |
 22005A0713(02)
 Официален вестник n° L 182 , 13/07/2005 стр. 0029 - 0034 Официален вестник n° L 164 , 16/06/2006 стр. 0224 - 0229
 20050613Споразумениемежду Европейския съюз и Украйна за установяване на рамка за участието на Украйна в операциите на ЕС по управление на кризиЕВРОПЕЙСКИЯТ СЪЮЗ,от една страна, иУКРАЙНА,от друга страна,по-нататък наричани "страните",като взеха предвид, че:(1) Европейският съюз (ЕС) може да предприеме действия в сферата на управлението на кризи, включително мироопазващи операции.(2) Европейският Съвет от Севиля, проведен на 21 и 22 юни 2002 г., създаде договорености относно провеждането на консултации и сътрудничество между ЕС и Украйна в областта на управлението на кризи.(3) Европейският съюз ще реши дали трети страни да бъдат поканени да участват в операция на ЕС по управление на кризи. Украйна би могла да приеме поканата от Европейския съюз и да предложи своето участие. В такъв случай Европейският съюз ще реши дали да приеме предложеното от Украйна участие.(4) Общите условията относно участието на Украйна в цивилни и военни операции на ЕС по управление на кризи следва да бъдат отбелязани в настоящото споразумение, установяващо рамката за подобно евентуално бъдещо участие, а не тези условия да бъдат дефинирани на база на веки отделен случай за всяка отделна операция. Допълнителни споразумения относно изпълнението следва да бъдат сключвани за всяка конкретна операция, както е предвидено в член 13 от настоящото споразумение.(5) Споразумението не следва да засяга автономията при вземането на решения от страна на ЕС, както и не следва да нарушава решенията от страна на Украйна за всеки отделен случай, когато тази страна участва в операция на ЕС по управление на кризи, съгласно условията на нейното законодателство.(6) Споразумението се адресира само към операции на ЕС по бъдещо управление на кризи и не бива да нарушава евентуално съществуващи споразумения, регулиращи участието на Украйна във вече започнала операция на ЕС по управление на криза,СЕ СПОРАЗУМЯХА, КАКТО СЛЕДВА:РАЗДЕЛ IОБЩИ РАЗПОРЕДБИЧлен 1Решения, свързани с участието1. След решение на Европейския съюз да покани Украйна да участва в операция на ЕС по управление на кризи и след като Украйна вече е взела решение да участва, страната следва да осигури информация за ЕС относно своето предложение за участие.2. Оценката на Европейския съюз за участието на Украйна се провежда чрез консултация с Украйна.3. Европейският съюз ще предостави на Украйна ранна индикация за възможно участие в общите разходи на операцията, веднага след като това стане възможно, с оглед да помогне на Украйна за формулировката на нейното предложение за участие в операцията.4. Европейският съюз съобщава резултата от оценката на Украйна чрез писмо с оглед на това да осигури участието на Украйна в съответствие с разпоредбите на настоящото споразумение.Член 2Рамка1. Украйна се асоциира със съвместното действие, посредством което Съветът на ЕС решава, че ЕС ще проведе операция по управление на криза, както и с всяко едно съвместно действие или решение, посредством което Съветът на ЕС решава да удължи операцията на ЕС по управление на криза, в съответствие с разпоредбите на настоящото споразумение и с всички изисквани договорености относно изпълнението.2. Участието на Украйна в операция на ЕС по управление на


text: криза не засяга автономията при вземане на решения от страна на ЕС.Член 3Статус на личния състав и силите1. Статусът на личния състав, командирован от Украйна във военна операция на ЕС по управление на криза, и/или на силите, участващи от страна на Кралство Норвегия в операцията, се управлява от споразумението относно статута на силите/мисията, ако има такова, сключено между Европейския съюз и държавата/държавите, в която/които се провежда операцията.2. Статусът на личния състав, командирован в щабквартирата или командните структури, локализирани извън държавата/държавите, в които тече операцията на ЕС по управление на кризи, се управлява от договореностите между въпросната щабквартира и командните структури и Украйна.3. Без да се засягат разпоредбите на споразумението за статуса на силите/мисията, отбелязани в параграф 1 от настоящия член, Украйна упражнява юрисдикция върху своя личен състав, участващ в операцията на ЕС по управление на криза.4. Украйна носи отговорност за произнасяне относно претенции във връзка с участието в операцията на ЕС по управление на криза, предявени от или засягащи лица от неговия личен състав. Украйна носи отговорността за привеждане в сила на всяко едно действие, по-специално правно или дисциплинарно, срещу неговия личен състав, в съответствие със законодателството и регламентите на страната.5. Украйна поема отговорностите да направи декларация във връзка с отказване от правото на претенции срещу всяка една държава, участваща в операцията на ЕС по управление на криза, в която участва и Украйна, както и да стори същото, когато подписва настоящото споразумение. Образец на тази декларация е приложен към настоящото споразумение.6. Държавите-членки на Европейският съюз поемат отговорността да направят декларация във връзка с отказване от правото на претенции срещу Украйна във връзка с бъдещо участие в операция на ЕС по управление на криза, както и да сторят същото, когато подписват настоящото споразумение. Образец на тази декларация е приложен към настоящото споразумение.Член 4Класифицирана информация1. Украйна приема подходящите мерки, за да гарантира, че класифицираната информация на ЕС е защитена в съответствие с разпоредбите за сигурност на Съвета на ЕС, които се съдържат в Решение 2001/264/EО на Съвета oт 19 март 2001 г. за приемане на разпоредбите на Съвета относно сигурността [1], и в съответствие с понататъшни указания, издавани от компетентните органи, включително и от командващия военна операция на ЕС по управление на криза или от ръководителя на мисията на ЕС във връзка с цивилни операции по управление на кризи.2. Ако ЕС и Украйна са сключили споразумение относно процедурите за сигурност при обмен на класифицирана информация, разпоредбите на подобно споразумение се прилагат в контекста на операцията на ЕС по управление на криза.РАЗДЕЛ IIОБЩИ УСЛОВИЯ ЗА УЧАСТИЕ В ЦИВИЛНИ ОПЕРАЦИИ ПО УПРАВЛЕНИЕ НА КРИЗИЧлен 5Личен състав, командирован за участие в цивилни операции по управление на кризи1. Украйна гарантира, че нейният личен състав, командирован за участие в цивилни операции по управление на кризи, предприема своята мисия в съответствие със:- съвместно действие и последващите изменения, както е отбелязано в член 2, параграф 1 от настоящото споразумение,- оперативния план,- мерки по изпълнение.2. Украйна информира в съответния срок ръководителя на мисията на цивилните операции на ЕС по управление на кризи и Генералния секретариат на Съвета на ЕС за


text: всяка промяна в нейното участие в операцията на ЕС по управление на кризи.3. Личният състав, командирован да участва в цивилни операции по управление на кризи, преминава през медицински прегледи и ваксинации. Компетентният орган на Украйна издава медицинско свидетелство за пригодност. От личния състав, командирован в цивилните операции на ЕС по управление на кризи, се изисква да представи копие от това медицинско свидетелство.Член 6Субординация на командването1. Личният състав, командирован от Украйна, изпълнява своите задължения и се ръководи в своите действия единствено съобразно интересите на цивилната операция на ЕС по управление на криза.2. Целият личен състав остава под пълното командване на своите национални власти.3. Националните власти прехвърлят оперативния контрол на ръководителя на мисията на цивилната операция на ЕС по управление на кризи, който упражнява командването според йерархична структура на командване и контрол.4. Ръководителят на мисията ръководи цивилната операция на ЕС по управление на кризата и поема ежедневното управление.5. Украйна има същите права и задължения по отношение на ежедневното управление на операцията, както и участващите в нея държави-членки на ЕС, в съответствие с правните инструменти, отбелязани в член 2, параграф 1 от настоящото споразумение.6. Ръководителят на мисията, който води цивилната операция на ЕС по управление на кризата, носи отговорност за контрола върху дисциплината на личния състав, участващ в цивилната операция на ЕС по управление на кризи. Засегнатата национална власт предприема дисциплинарно действие, когато това е необходимо7. Украйна назначава лице за контакт на националния контингент, което да представлява националния контингент в операцията. Лицето за контакт докладва пред ръководителя на мисията на цивилните операции на ЕС за управление на кризи по национални въпроси и отговаря за ежедневната дисциплина на контингента за времето на операцията.8. Решението да се сложи край на операцията се взема от ЕС след консултации с Украйна, при условие че Украйна все още участва в цивилната операция на ЕС по управление на криза към датата на прекратяване на операцията.Член 7Финансови аспекти1. Украйна поема всички разходи, свързани с участието си в операцията, освен разходите, които са предмет на общо финансиране, както е отбелязано в оперативния бюджет на операцията. Това се прави, без да се нарушава член 8.2. В случаите на смърт, контузия, загуба или щета, нанесени на физическо или юридическо лице от държавата/държавите, в която/които операцията се провежда, Украйна, след установяване на нейното задължение, изплаща компенсация според условията, предвидени в разпоредбите, касаещи статуса на мисията, ако има такива, както е посочено в член 3, параграф 1 от настоящото споразумение.Член 8Участие в оперативния бюджет1. Украйна участва във финансирането на оперативния бюджет на цивилната операция на ЕС по управление на кризи.2. Финансовото участие на Украйна в оперативния бюджет следва да е по-малката сума от следните две алтернативи:a) този дял от посочената сума, който е пропорционален на съотношението на нейния БВП към общия БВП на всички държави, участващи в оперативния бюджет на операцията; илиб) този дял от посочената сума за оперативния бюджет, който е пропорционален на съотношението на броя на нейния личен състав в операцията към общия брой на личния състав на всички държави, участващи в операцията.3. Независимо от параграфи 1 и 2 Украйна не участва във


text: финансирането на ежедневните разходи, които се заплащат на личния състав от държавите-членки на ЕС.4. Независимо от параграф 1 ЕС по принцип освобождава трети страни от финансово участие в дадена цивилна операция на ЕС по управление на криза, когато:a) Европейският съюз реши, че третата държава, участваща в операцията, осигурява съществена вноска, която е важна за операцията; илиб) третата страна, участваща в операцията, има БВП на глава от населението, който не превишава този на никоя друга държава-членка на ЕС.5. Договореност относно практическите модалности на плащанията се подписват между ръководителя на мисията на цивилната операция на ЕС по управление на криза и съответните административни служби на Украйна за вноските на Украйна в оперативния бюджет на операцията на ЕС по управление на криза. Тази договореност, inter alia, включва следните разпоредби:a) въпросната сума;б) договореностите относно плащането на финансовата вноска;в) процедурата за одит.РАЗДЕЛ IIIОБЩИ УСЛОВИЯ ЗА УЧАСТИЕТО ВЪВ ВОЕННИ ОПЕРАЦИИ НА ЕС ПО УПРАВЛЕНИЕ НА КРИЗИЧлен 9Участие във военна операция на ЕС по управление на кризи1. Украйна гарантира, че нейните сили и личен състав, участващи във военни операции на ЕС по управление на кризи, предприемат своята мисия в съответствие със:- съвместно действие и последващите изменения, както е отбелязано в член 2, параграф 1 от настоящото споразумение,- оперативния план,- мерки по изпълнение.2. Личният състав, командирован от Украйна, изпълнява своите задължения и се ръководи в своите действия единствено от интересите на военната операция на ЕС по управление на криза.3. Украйна информира в съответния срок командващия операцията на ЕС за всяка промяна в нейното участие в операцията.Член 10Субординация на командването1. Всички сили и личният състав, участващи във военната операция на ЕС по управление на кризата, остават под пълното командване на техните национални власти.2. Националните власти прехвърлят оперативното и тактическото командване и/или контрола на техните сили и личен състав на командващия операцията на ЕС. Той има пълномощията да делегира своите права.3. Украйна има същите права и задължения по отношение на ежедневното управление на операцията, както и участващите в нея държави-членки на ЕС.4. Командващият операцията на ЕС може, след консултации с Украйна, по всяко време да поиска изтегляне на силите на Украйна от операцията5. Украйна назначава висш военен служител, който да представлява националния контингент на страната във военната операция на ЕС по управление на кризи. Висшият военен служител консултира командващия силите на ЕС по всички въпроси, касаещи операцията, и отговаря за дисциплината на контингента за времето на операцията.Член 11Финансови аспекти1. Без да се засяга член 12, Украйна поема всички разходи, свързани с участието си в операцията, освен ако тези разходи не са предмет на общо финансиране, както е отбелязано в правните инструменти, определени в член 2, параграф 1 от настоящото споразумение и в Решение 2004/197/ОВППС на Съвета от 23 февруари 2004 г. за създаване на механизъм за администриране на общите разходи на операциите на Европейския съюз с военни и отбранителни последици [2].2. В случай на смърт, контузия, загуба или щета, нанесени на физическо или юридическо лице от държавата/държавите, в която/които операцията се провежда, Украйна, след установяване на нейното задължение, изплаща компенсация според условията, предвидени в разпоредбите, касаещи статута на силите, ако


text: има такива, както е посочено в член 3, параграф 1 от настоящото споразумение.Член 12Участие в общите разходи1. Украйна участва във финансирането на общите разходи на военната операция на ЕС по управление на кризи, както е определено в решението на Съвета, споменато в член 11.2. Финансовото участие на Украйна в общите разходи следва да е с по-малката сума от следните две алтернативи:a) този дял от посочената сума на общите разходи, който е пропорционален на съотношението на нейния БВП към общия БВП на всички държави, участващи в общите разходи на операцията, илиб) този дял от посочената сума на общите разходи, който е пропорционален на съотношението на броя на нейния личен състав в операцията към общия брой на личния състав на всички държави, участващи в операцията.При изчислението в член 2, буква б), там където Украйна участва с личен състав само в щабквартирите на операцията или на силите, съотношението, което се използва, е съотношение на нейния личен състав към този на общия брой на персонала в съответната щабквартира. В противен случай съотношението е между целия личен състав на Украйна към общия брой на личния състав, участващ в операцията.3. Независимо от параграф 1 Европейският съюз по принцип освобождава трети страни от финансово участие в общите разходи за конкретна военна операция на ЕС по управление на криза, когато:a) Европейският съюз реши, че третата държава, участваща в операцията, осигурява съществено участие във връзка с активите и/или способностите, които са важни за операцията; илиб) третата страна, участваща в операцията, има БВП на глава от населението, който не превишава този на никоя друга държава-членка на ЕС.4. Сключва се договореност между администратора, предвиден в Решение 2004/197/ОВППС на Съвета от 23 февруари 2004 г. за създаване на механизъм за администриране на общите разходи на операциите на Европейския съюз с военни и отбранителни последици, и компетентните органи на Украйна. Тази договореност, inter alia, включва следните разпоредби:a) въпросната сума;б) договореностите за плащането на финансовата вноска;в) процедурата за одит.РАЗДЕЛ IVЗАКЛЮЧИТЕЛНИ РАЗПОРЕДБИЧлен 13Договорености по изпълнение на споразумениетоБез да се засягат член 8, параграф 5 и член 12, параграф 4, всички необходими технически и административни договорености по изпълнение на настоящото споразумение се сключват между Генералния секретар на Съвета на Европейския съюз, Върховния представител по въпросите на ОВППС и съответните правоимащи органи на Република Украйна.Член 14Неспазване на задълженияАко някоя от страните не спази задължение, предвидено по смисъла на предходните членове, другата страна има правото да прекрати настоящото споразумение с предизвестие от един месец.Член 15Уреждане на споровеСпоровете, отнасящи се до тълкуването относно прилагането на настоящото споразумение, ще бъдат уреждани с дипломатически средства между страните.Член 16Влизане в сила1. Настоящото споразумение влиза в сила на първия ден от първия месец след като страните се нотифицират взаимно за приключването на вътрешните процедури, необходими за тази цел.2. Настоящото споразумение подлежи на преглед не по-късно от 1 юни 2008 г. и след тази дата поне веднъж на всеки три години.3. Изменения в настоящото споразумение могат да се правят на основание съвместно изготвено писмено споразумение между страните.4. Настоящото споразумение може да се денонсира от всяка от страните чрез писмено предизвестие за денонсиране, представено на


text: другата страна. Подобно денонсиране влиза в сила шест месеца след получаване на нотификацията от другата страна.Съставено в Люксембург на 13 юни 2005 година на английски език, в четири екземпляра.За Европейския съюз+++++ TIFF +++++За Украйна+++++ TIFF +++++[1] ОВ L 101, 11.4.2001 г., стр. 1. Решение, изменено с Решение 2004/194/ЕО (ОВ L 63, 28.2.2004 г., стр. 48).[2] ОВ L 63, 28.2.2004 г., стр. 68. Решение, последно изменено с Решение 2005/68/ОВППС (ОВ L 27, 29.1.2005 г., стр. 59).--------------------------------------------------20050613ПРИЛОЖЕНИЕДЕКЛАРАЦИИДЕКЛАРАЦИЯ НА ДЪРЖАВИТЕ-ЧЛЕНКИ НА ЕСДържавите-членки на ЕС, които прилагат Съвместно действие 2004/570/ОВППС на ЕС от 12 юли 2004 г. относно военната операция на Европейския съюз в Босна и Херцеговина, полагат усилия, доколкото вътрешните им правни системи позволяват това, по възможност да не предявяват искове срещу Украйна за увреждане, смърт на техен персонал, щети или загуба на притежавано от тях имущество и използвано от операцията на ЕС за управление на кризата, ако това увреждане, смърт, щета или загуба:- са причинени от членовете на персонал на Украйна по време на изпълнение на служебните им задължения във връзка с операцията на ЕС за управление на кризата, освен в случай на груба небрежност или умишлено увреждане, или- са възникнали от използването на имущество, принадлежащо на Украйна, при условие че имуществото е използвано във връзка с операцията и с изключение на случаите на груба небрежност или умишлено увреждане от страна на персонал на Украйна, ползващ това имущество.ДЕКЛАРАЦИЯ НА УКРАЙНАУкрайна като прилага Съвместно действие 2004/570/ОВППС на ЕС от 12 юли 2004 г. относно военната операция на Европейския съюз в Босна и Херцеговина, Украйна полага усилия, доколкото вътрешното законодателство позволява това, по възможност да не предявява искове срещу някоя от държавите, участващи във военната операция на ЕС за управление на кризата, за увреждане, смърт на персонала на Украйна, щети или загуба на притежавано от нея имущество и използвано от операцията на ЕС за управление на кризата, ако това увреждане, смърт, щета или загуба:- са причинени от персонал по време на изпълнение на служебните му задължения във връзка с операцията на ЕС за управление на кризата, освен в случай на груба небрежност или умишлено увреждане, или- са възникнали от използването на имущество, принадлежащо на държави, участващи в операцията на ЕС за управление на кризата, при условие че имуществото е използвано във връзка с операцията и с изключение на случаите на сериозна небрежност или умишлено увреждане от страна на персонала на операцията на ЕС за управление на кризата, ползващ това имущество.--------------------------------------------------


text:
 23.3.2022
 BG
 Официален вестник на Европейския съюз
 L 95/126
 МЕЖДУНАРОДНО СПОРАЗУМЕНИЕ
 между Европейския съюз, от една страна, и Република Северна Македония, от друга страна, относно участието на Северна Македония в програмата на Съюза „Хоризонт Европа“ — рамкова програма за научни изследвания и иновации“
 Европейската комисия (наричана по-нататък „Комисията“), от името на Европейския съюз,
 от една страна,
 и
 правителството на Република Северна Македония (наричано по-нататък „Северна Македония“),
 от друга страна,
 наричани по-нататък „страните“,
 КАТО ИМАТ ПРЕДВИД, че в протокола към Споразумението за стабилизиране и асоцииране между Европейската общност и нейните държави членки, от една страна, и бившата югославска република Македония, от друга, относно Рамковото споразумение между Европейската общност и бившата югославска република Македония за установяване на общите принципи за участие на бившата югославска република Македония в общностните програми (1) се предвижда конкретните условия и ред, свързани с участието на Северна Македония във всяка отделна програма, по-специално дължимата финансова вноска, да се определят посредством споразумение под формата на Меморандум за разбирателство (2) между Комисията и компетентните органи на Северна Македония;
 КАТО ИМАТ ПРЕДВИД, че програмата на Европейския съюз „Хоризонт Европа“ — рамкова програма за научни изследвания и иновации“ (наричана по-нататък „програма „Хоризонт Европа“), бе създадена с Регламент (ЕС) 2021/695 на Европейския парламент и на Съвета (3);
 КАТО ВЗЕМАТ ПРЕДВИД усилията на Европейския съюз да ръководи действията, като обедини усилията си с тези на своите международни партньори, за справяне с глобалните предизвикателства в съответствие с плана за действие в полза на хората, планетата и благоденствието в Програмата на ООН „Да преобразим света: програма до 2030 г. за устойчиво развитие“, и като отчитат факта, че научните изследвания и иновациите са ключови фактори и основни инструменти за основан на иновации устойчив растеж, за икономическа конкурентоспособност и привлекателност;
 КАТО ПРИЗНАВАТ общите принципи, залегнали в Регламент (ЕС) 2021/695;
 КАТО ОТЧИТАТ целите на обновеното европейско научноизследователско пространство, насочени към изграждане на общо научно-технологично пространство, към създаване на единен пазар за изследвания и иновации, към насърчаване и улесняване на сътрудничеството между университетите и обмена на най-добри практики и привлекателни научноизследователски кариери, към улесняване на презграничната и междусекторната мобилност на изследователите, към насърчаване на свободното движение на научни знания и иновации и зачитането на академичната свобода и свободата на научните изследвания, към подпомагане на научното образование и комуникационните дейности и насърчаване на конкурентоспособността и привлекателността на участващите икономики, както и че асоциираните държави са ключови партньори в това начинание;
 КАТО ПОДЧЕРТАВАТ ролята на европейските партньорства за справяне с някои от най-спешните предизвикателства, пред които е изправена Европа, чрез съгласувани инициативи за научни изследвания и иновации, които допринасят значително за онези приоритети на Европейския съюз в областта на научните изследвания и иновациите, които изискват критична маса и дългосрочна визия, както и значението на участието на асоциираните държави в тези партньорства;
 КАТО ВЗЕМАТ ПРЕДВИД, че научните изследвания и иновациите изиграха важна роля в Западните Балкани за сътрудничеството и финансирането на съвместни научноизследователски и иновационни проекти, които позволяват взаимен достъп до върхови постижения, знания, иновации, мрежи и научноизследователски ресурси. Те създадоха ценни възможности за човешко развитие, увеличавайки шансовете за успех при намирането


text:
на съвместни решения на регионалните и глобалните предизвикателства;
 КАТО СЕ СТРЕМЯТ да създадат взаимноизгодни условия за откриване на достойни работни места, за укрепване и подкрепа на екосистемите за иновация на страните чрез подпомагане на предприятията да въвеждат иновации и да се разрастват на пазарите на страните, както и чрез улесняване на възприемането и внедряването на иновации, включително на дейности за изграждане на капацитет, и на тяхната достъпност;
 КАТО ПРИЗНАВАТ, че реципрочното участие в програмите за научни изследвания и иновации следва да осигури взаимни ползи, като същевременно отчитат, че страните си запазват правото да ограничават или поставят условия за участие в своите програми за научни изследвания и иновации, в това число конкретно във връзка с действия, които са свързани с техни стратегически активи или интереси, както и с тяхната независимост или сигурност;
 КАТО ВЗЕМАТ ПРЕДВИД общите цели, ценности и силни връзки на страните в областта на научните изследвания и иновациите, установени в миналото чрез споразуменията за асоцииране по следващите рамкови програми, и като признават общото желание на страните за по-нататъшно развитие, укрепване, стимулиране и разширяване на техните отношения и сътрудничеството в тази област,
 СЕ СПОРАЗУМЯХА ЗА СЛЕДНОТО:
 Член 1
 Обхват на сътрудничеството
 1. Северна Македония участва като асоциирана държава и допринася за всички части на Рамковата програма за научни изследвания и иновации „Хоризонт Европа“ (наричана по-нататък програма „Хоризонт Европа“), предвидена в член 4 от Регламент (ЕС) 2021/695 и изпълнявана чрез специфичната програма, създадена с Решение (ЕС) 2021/764 (4), в техните най-актуални версии, и чрез финансова вноска към Европейския институт за иновации и технологии.
 2. Регламент (ЕС) 2021/819 на Европейския парламент и на Съвета (5) и Решение (ЕС) 2021/820 (6), в техните най-актуални версии, се прилагат по отношение на участието на правни субекти от Северна Македония в общностите на знание и иновации.
 Член 2
 Ред и условия за участие в програма „Хоризонт Европа“
 1. Северна Македония участва в програма „Хоризонт Европа“ в съответствие с условията, предвидени в протокола към Споразумението за стабилизиране и асоцииране между Европейската общност и нейните държави членки, от една страна, и бившата югославска република Македония, от друга, относно Рамковото споразумение между Европейската общност и бившата югославска република Македония за установяване на общите принципи за участие на бившата югославска република Македония в общностните програми, и при реда и условията, предвидени в настоящото споразумение, в правните актове по член 1 от настоящото споразумение, както и във всички други разпоредби, отнасящи се до изпълнението на програма „Хоризонт Европа“, в техните най-актуални версии.
 2. Освен ако е предвидено друго в реда и условията по параграф 1 от настоящия член, включително в изпълнение на член 22, параграф 5 от Регламент (ЕС) 2021/695, установените в Северна Македония правни субекти може да участват в непреки действия по програма „Хоризонт Европа“ при условия, равностойни на приложимите за установените в Европейския съюз правни субекти, включително зачитането на ограничителните мерки на Европейския съюз (7).
 3. Преди да вземе решение за това дали правните субекти, установени в Северна Македония, отговарят на условията за участие в действие, свързано със стратегически активи или интереси на Европейския съюз, както и с неговата


text:
независимост или сигурност, съгласно член 22, параграф 5 от Регламент (ЕС) 2021/695, Комисията може да поиска конкретна информация или гаранции, като:
 а)
 информация за това дали на установените в Европейския съюз правни субекти е бил или ще бъде предоставен реципрочен достъп до съществуващи и планирани програми, мерки, проекти, инструменти или части от тях на Северна Македония, равностойни на съответното действие по програма „Хоризонт Европа“;
 б)
 информация за това дали Северна Македония разполага с национален механизъм за скрининг на инвестициите и с гаранции, че органите на Северна Македония ще докладват на Комисията и ще провеждат консултации с нея всеки път, когато при прилагането на такъв механизъм са получили информация за планирани чуждестранни инвестиции/поглъщане от страна на субект, установен или контролиран извън Северна Македония, на правен субект, установен в Северна Македония, който е получил финансиране по програма „Хоризонт Европа“ за действия, свързани със стратегически активи и интереси на Европейския съюз, както и с неговата независимост и сигурност, при условие че Комисията предостави на Северна Македония списък на съответните правни субекти, установени в Северна Македония, с които е подписала споразумения за безвъзмездна помощ; и
 в)
 гаранции, че нито един от резултатите, технологиите, услугите и продуктите, разработени в рамките на съответните действия от правни субекти, установени в Северна Македония, не подлежи на ограничения при износа им за държави — членки на ЕС, по време на действието и в продължение на четири години след неговото приключване. Северна Македония ще споделя на годишна база актуален списък на адресатите на национални ограничения върху износа по време на действието и в продължение на четири години след неговото приключване.
 4. Установените в Северна Македония правни субекти може да участват в дейности на Съвместния изследователски център (СИЦ) при ред и условия, равностойни на приложимите за установените в Европейския съюз правни субекти, освен ако са необходими ограничения, целящи да се гарантира съгласуваност с обхвата на участие вследствие на прилагането на параграфи 2 и 3 от настоящия член.
 5. Когато Европейският съюз изпълнява програмата „Хоризонт Европа“ чрез прилагане на членове 185 и 187 от Договора за функционирането на Европейския съюз, Северна Македония и правните субекти от Северна Македония могат да участват в правните структури, създадени по силата на тези разпоредби, при спазване на правните актове на Европейския съюз, които са били или ще бъдат приети за създаването на посочените правни структури.
 6. Представителите на Северна Македония имат право да участват като наблюдатели в комитета, посочен в член 14 от Решение (ЕС) 2021/764, без право на глас и по точки от дневния ред, които засягат Северна Македония.
 Представителите на Северна Македония не присъстват по време на гласуването в посочените комитети. Резултатът от него се съобщава на Северна Македония.
 Участието, посочено в настоящия параграф, е в същата форма, включително процедурите за получаване на информация и документация, като приложимата за представителите на държавите — членки на Европейския съюз.
 7. Правата на Северна Македония на представителство и участие в Комитета за европейското научноизследователско пространство и подгрупите в него са същите като правата на асоциираните държави.
 8. Представителите на Северна Македония имат право да участват като наблюдатели


text:
в управителния съвет на JRC, без право на глас. При спазване на това условие такова участие се урежда от същите правила и процедури, които се прилагат към представителите на държавите — членки на Европейския съюз, включително правото на изказване и процедурите за получаване на информация и документация във връзка с въпрос, който засяга Северна Македония.
 9. Северна Македония може да участва в консорциум за европейска научноизследователска инфраструктура (ERIC) в съответствие с Регламент (ЕО) No 723/2009 на Съвета (8), в неговата най-актуална версия, и с правния акт за създаване на ERIC.
 10. Пътните и дневните разходи, извършени от представителите и експертите от Северна Македония за целите на тяхното участие като наблюдатели в работата на комитета, посочен в член 14 от Решение (ЕС) 2021/764, или в други заседания, свързани с изпълнението на програма „Хоризонт Европа“, се възстановяват от Европейския съюз на същото основание и в съответствие с процедурите, приложими за представителите на държавите — членки на Европейския съюз.
 11. В рамките на съществуващите разпоредби страните полагат всички усилия да улесняват свободното движение и пребиваване на учените, които участват в дейностите, обхванати от настоящото споразумение, както и да улесняват презграничното движение на стоки и услуги, предназначени за използване в такива дейности.
 12. Северна Македония предприема всички необходими мерки, съобразно случая, за да гарантира, че стоките и услугите, закупени в Северна Македония или внесени в Северна Македония, които са частично или изцяло финансирани съгласно споразуменията за безвъзмездна помощ и/или договорите, сключени за осъществяване на дейностите в съответствие с настоящото споразумение, са освободени от мита, вносни мита и други приложими в Северна Македония фискални мерки, включително ДДС.
 Член 3
 Финансова вноска
 1. Участието на Северна Македония или правни субекти от Северна Македония в програма „Хоризонт Европа“ се обуславя от финансовия принос на Северна Македония към програмата и свързаните с нея разходи за управление, изпълнение и оперативни разходи съгласно общия бюджет на Европейския съюз (наричан по-нататък „бюджет на Съюза“).
 2. Финансовата вноска е под формата на сума, състояща се от:
 а)
 оперативна вноска; и
 б)
 такса за участие.
 3. Финансовата вноска е под формата на годишно плащане, извършвано на един транш, дължимо най-късно през месец май.
 4. Оперативната вноска покрива оперативните разходи и разходите за подкрепа на програмата и допълва, както по отношение на бюджетните кредити за поети задължения, така и на бюджетните кредити за плащания, сумите, записани в окончателно приетия бюджет на Съюза за програма „Хоризонт Европа“, включително всички предоставени отново бюджетни кредити, съответстващи на отменени бюджетни задължения съгласно член 15, параграф 3 от Регламент (ЕС, Евратом) 2018/1046 на Европейския парламент и на Съвета (9), в неговата най-актуална версия (наричан по-нататък „Финансов регламент“), и увеличени с външните целеви приходи, които не произтичат от финансови вноски по програма „Хоризонт Европа“ от други донори (10).
 За външните целеви приходи, разпределени за програма „Хоризонт Европа“ на основание на член 3, параграф 3,1 от Регламент (ЕС) 2020/2094 на Съвета за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (11), това увеличение съответства на годишните бюджетни кредити, посочени в документите,


text:
придружаващи проектобюджета по отношение на програма „Хоризонт Европа“.
 5. Първоначалната оперативна вноска се основава на алгоритъм за вноските, определен като съотношението на брутния вътрешен продукт (БВП) на Северна Македония по пазарни цени към БВП на Европейския съюз по пазарни цени. БВП по пазарни цени, които ще бъдат приложени, се определят от специализираните служби на Комисията въз основа на най-актуалните налични статистически данни за изчисления на бюджета през годината, предхождаща годината, в която се дължи годишното плащане. Чрез дерогация за 2021 г. първоначалната оперативна вноска се основава на БВП за 2019 г. по пазарни цени. Корекциите на този алгоритъм за вноските са посочени в приложение I.
 6. Първоначалната оперативна вноска се изчислява, като коригираният алгоритъм за вноските се прилага спрямо първоначалните бюджетни кредити за поети задължения, записани в бюджета на Европейския съюз, окончателно приет за съответната година за финансиране на програма „Хоризонт Европа“, увеличени в съответствие с параграф 4 от настоящия член.
 7. Таксата за участие е 4 % от годишната първоначална оперативна вноска, изчислена в съответствие с параграфи 5 и 6 от настоящия член, и се въвежда поетапно, както е посочено в приложение I. Таксата за участие не подлежи на корекции със задна дата.
 8. Първоначалната оперативна вноска за година N може да бъде коригирана съответно нагоре или надолу със задна дата в течение на една или повече последващи години въз основа на поетите бюджетни задължения по бюджетните кредити за поети задължения за тази година N, увеличени в съответствие с параграф 4 от настоящия член, въз основа на изпълнението им чрез правни задължения и на тяхната отмяна. Подробни разпоредби за прилагането на настоящия член се съдържат в приложение I.
 9. Европейският съюз предоставя на Северна Македония информация във връзка с нейното финансово участие, която е включена в информацията за бюджета, счетоводството, изпълнението и оценката, предоставена на органите на Европейския съюз по бюджета и по освобождаване от отговорност във връзка с изпълнението на бюджета по програмата „Хоризонт Европа“. Тази информация се предоставя при надлежно спазване на правилата на Европейския съюз и на Северна Македония за поверителност и защита на данните, без да се засяга информацията, която Северна Македония има право да получи съгласно приложение III.
 10. Всички вноски на Северна Македония или плащания от Европейския съюз, както и изчисляването на дължимите или подлежащите на получаване суми, се извършват в евро.
 Член 4
 Механизъм за автоматична корекция
 1. Прилага се механизъм за автоматична корекция на първоначалната оперативна вноска на Северна Македония за година N, коригирана в съответствие с член 3, параграф 8, и се изчислява през година N+2. Той се основава на резултатите от дейността на Северна Македония и правните субекти от Северна Македония по частите на програмата „Хоризонт Европа“, които се изпълняват чрез безвъзмездни средства, отпуснати по състезателна процедура, финансирани от бюджетни кредити за поети задължения от година N, увеличени в съответствие с член 3, параграф 4.
 Размерът на автоматичната корекция се изчислява въз основа на разликата между:
 а)
 първоначалните суми на правните задължения за безвъзмездни средства, отпуснати по състезателна процедура, за които са сключени споразумения с Северна Македония или с


text:
правни субекти от Северна Македония, финансирани от бюджетни кредити за поети задължения за година N, увеличени в съответствие с член 3, параграф 4; и
 б)
 съответната оперативна вноска за година N, платена от Северна Македония, коригирана съгласно член 3, параграф 8, с изключение на разходите, различни от разходи за мерки, финансирани от бюджетни кредити за поети задължения от година N, увеличени в съответствие с член 3, параграф 4.
 2. Когато сумата, посочена в параграф 1, независимо дали тази сума е положителна или отрицателна величина, надвишава 8 % от съответната първоначална оперативна вноска, коригирана съгласно член 3, параграф 8, първоначалната оперативна вноска на Северна Македония за година N се коригира. Сумата, която Северна Македония дължи или която трябва да получи като допълнителна вноска или намаление на вноската на Северна Македония съгласно механизма за автоматична корекция, е сумата, надвишаваща този праг от 8 %. Сумата под този праг от 8 % няма да бъде вземана предвид при изчисляване на допълнителната вноска, която е дължима или която ще бъде компенсирана.
 3. Подробни правила относно механизма за автоматична корекция се съдържат в приложение I.
 Член 5
 Реципрочност
 1. Правните субекти, установени в Европейския съюз, може да участват в програми, мерки, проекти, инструменти или части от тях на Северна Македония, които са равностойни на програмата „Хоризонт Европа“, в съответствие с вътрешните законодателни разпоредби на Северна Македония.
 2. В приложение II се съдържа неизчерпателен списък на равностойните програми, мерки, проекти, инструменти или части от тях на Северна Македония.
 3. Финансирането от Северна Македония на правни субекти, установени в Съюза, е подчинено на законодателството на Северна Македония, уреждащо функционирането на програмите, мерките, проектите, инструментите за научни изследвания и иновации или части от тях. Когато не е осигурено финансиране, установените в Съюза правни субекти могат да участват със собствени средства.
 Член 6
 Отворена наука
 Страните взаимно популяризират и насърчават практиките на отворената наука в своите програми, мерки, проекти и инструменти в съответствие с правилата на програма „Хоризонт Европа“ и вътрешните законодателни разпоредби на Северна Македония.
 Член 7
 Мониторинг, оценка и докладване
 1. Без да се засягат отговорностите на Комисията, на Европейската служба за борба с измамите (OLAF) и на Европейската сметна палата, свързани с мониторинга и оценката на програма „Хоризонт Европа“, участието на Северна Македония в програмата е предмет на непрекъснат мониторинг на партньорски начала от страна на Комисията и Северна Македония.
 2. Правилата относно доброто финансово управление, включително финансовия контрол, събирането на вземания и други мерки за борба с измамите във връзка с финансирането от Европейския съюз съгласно настоящото споразумение, се съдържат в приложение III.
 Член 8
 Съвместен комитет за научни изследвания и иновации ЕС—Северна Македония
 1. С настоящото споразумение се създава Съвместен комитет за научни изследвания и иновации ЕС—Северна Македония (наричан по-нататък „Съвместен комитет ЕС—Северна Македония“). Задачите на Съвместния комитет ЕС—Северна Македония включват:
 а)
 оценка, анализ и преглед на изпълнението на настоящото споразумение, по-специално:
 i)
 участието и резултатите от дейността на правните субекти от Северна Македония в програма „Хоризонт Европа“;
 ii)
 нивото на (взаимна) отвореност към правните субекти, установени във всяка от страните, за участие в


text:
програми, мерки, проекти, инструменти или части от тях на другата страна;
 iii)
 прилагането на механизма за финансова вноска и механизма за автоматична корекция в съответствие с членове 3 и 4;
 iv)
 обмен на информация и разглеждане на всички възможни въпроси във връзка с използването на резултатите, включително правата върху интелектуалната собственост;
 б)
 обсъждане, по искане на някоя от страните, на ограниченията, прилагани или планирани от страните, върху достъпа до техните съответни програми за научни изследвания и иновации, включително по-специално за действия, свързани с техните стратегически активи или интереси, както и с тяхната независимост или сигурност;
 в)
 проучване на начини за подобряване и развитие на сътрудничеството;
 г)
 съвместно обсъждане на бъдещите насоки и приоритети на политиките, свързани с изследванията и иновациите и с планирането на научни изследвания от общ интерес; и
 д)
 обмен на информация, наред с другото във връзка с ново законодателство, решения или национални програми за научни изследвания и иновации, които са от значение за прилагането на настоящото споразумение.
 2. Съвместният комитет ЕС—Северна Македония, който се състои от представители на Европейския съюз и на Северна Македония, приема свой процедурен правилник.
 3. Съвместният комитет ЕС—Северна Македонияможе да реши да създаде ad hoc работни групи/консултативни органи на експертно равнище, които да го подпомагат при изпълнението на настоящото споразумение.
 4. Съвместният комитет ЕС—Северна Македониязаседава най-малко веднъж годишно и, когато това се налага от особени обстоятелства, по искане на някоя от страните. Европейският съюз и отговорният национален орган на Северна Македония се редуват да организират заседанията и да бъдат техни домакини.
 5. Съвместният комитет ЕС—Северна Македония работи непрекъснато чрез обмен на относима информация чрез всякакви средства за комуникация, по-специално във връзка с участието/резултатите от дейността на правните субекти от Северна Македония. При необходимост Съвместният комитет ЕС—Северна Македония може да осъществява дейността си писмено.
 Член 9
 Заключителни разпоредби
 1. Настоящото споразумение влиза в сила на датата, на която страните по него са се уведомили взаимно за приключването на вътрешните процедури, необходими за тази цел.
 2. Настоящото споразумение се прилага от 1 януари 2021 г. То остава в сила толкова време, колкото е необходимо за приключването на всички проекти, действия, дейности или части от тях, финансирани по програма „Хоризонт Европа“, всички действия, необходими за защита на финансовите интереси на Европейския съюз и всички финансови задължения, произтичащи от изпълнението на настоящото споразумение между страните.
 3. Европейският съюз и Северна Македония могат временно да прилагат настоящото споразумение в съответствие със своите вътрешни процедури и законодателство. Временното прилагане започва на датата, на която страните са се уведомили взаимно за приключването на вътрешните процедури, необходими за тази цел.
 4. В случай че Северна Македония уведоми Комисията, която действа от името на Европейския съюз, че няма да приключи вътрешните си процедури, необходими за влизането в сила на настоящото споразумение, настоящото споразумение престава да се прилага временно от датата, на която Комисията получи посоченото уведомление, която ще бъде датата на преустановяване за целите на настоящото споразумение.
 5. Прилагането на настоящото споразумение може да бъде спряно от Европейския съюз в случай на частично или пълно неплащане на финансовата вноска, дължима от Северна


text:
Македония по силата на настоящото споразумение.
 В случай на неплащане, което може значително да застраши изпълнението и управлението на програма „Хоризонт Европа“, Комисията изпраща официално напомнително писмо. Когато в срок от 20 работни дни от официалното напомнително писмо не бъде извършено плащане, Комисията уведомява Северна Македония за спирането на прилагането на настоящото споразумение чрез официално уведомително писмо, което поражда действие 15 дни след получаването му от Северна Македония.
 В случай че прилагането на настоящото споразумение бъде спряно, правните субекти, установени в Северна Македония, няма да отговарят на условията за участие в процедури за възлагане, които все още не са приключили към момента, от който спирането започне да поражда действие. Процедура за възлагане се счита за приключена, когато в резултат на тази процедура са поети правни задължения.
 Спирането не засяга правните задължения, поети по отношение на установени в Северна Македония правни субекти, преди спирането да е започнало да поражда действие. Настоящото споразумение продължава да се прилага по отношение на такива правни задължения.
 Европейският съюз незабавно уведомява Северна Македония, след като целият размер на дължимата финансова вноска бъде получен от Европейския съюз. Спирането се отменя незабавно от момента на това уведомление.
 Считано от датата на отмяна на спирането правните субекти от Северна Македония отново отговарят на условията за участие в процедури за възлагане, започнали след тази дата, и в процедури за възлагане, започнали преди тази дата, за които сроковете за подаване на заявленията не са изтекли.
 6. Всяка от страните може да прекрати настоящото споразумение по всяко време с писмено уведомление, с което информира за намерението си да го прекрати. Прекратяването поражда действие три календарни месеца след датата, на която писменото уведомление стигне до своя получател. Датата, на която прекратяването поражда действие, е датата на прекратяване за целите на настоящото споразумение.
 7. Когато настоящото споразумение престане да се прилага временно в съответствие с параграф 4 от настоящия член или бъде прекратено в съответствие с параграф 6 от настоящия член, страните се договарят, че:
 а)
 проектите, действията, дейностите или частите от тях, по отношение на които са били поети правни задължения по време на временното прилагане и/или след влизането в сила на настоящото споразумение и преди настоящото споразумение да престане да се прилага или да бъде прекратено, продължават до приключването им съгласно условията, предвидени в настоящото споразумение;
 б)
 годишната финансова вноска за година N, в която настоящото споразумение престава да се прилага временно или бъде прекратено, се изплаща изцяло в съответствие с член 3. Оперативната вноска за година N се коригира в съответствие с член 3, параграф 8 и в съответствие с член 4 от настоящото споразумение. Платената такса за участие за година N не се коригира;
 в)
 след годината, през която настоящото споразумение престава да се прилага временно или бъде прекратено, първоначалните оперативни вноски, платени за годините, през които се е прилагало настоящото споразумение, се коригират в съответствие с член 3, параграф 8 и се коригират автоматично в съответствие с член 4 от настоящото споразумение.
 Страните уреждат по взаимно съгласие всички други последици от прекратяването или от преустановяването на временното прилагане на


text:
настоящото споразумение.
 8. Настоящото споразумение може да бъде изменяно само писмено по взаимно съгласие на страните. Измененията влизат в сила при спазване на същата процедура като тази, приложима за влизането в сила на настоящото споразумение.
 9. Приложенията към настоящото споразумение съставляват неразделна част от него.
 Настоящото споразумение се съставя в два екземпляра на английски и македонски език, като всеки текст е еднакво автентичен. При разлики в тълкуването приоритет има текстът на английски език.
 Съставено в Брюксел на 6 декември и в Скопие на 30 ноември 2021 година.
 За Комисията, от името на Европейския съюз,
 Мария ГАБРИЕЛ
 Комисар, отговарящ за иновациите, научните изследвания, културата, образованието и младежта
 За правителството на Северна Македония,
 Mila CAROVSKA
 Министър на образованието и науката
 (1) ОВ L 192, 22.7.2005 г., стр. 23.
 (2) Настоящото споразумение представлява и има същите правни последици като Меморандума за разбирателство, посочен в протокола към Споразумението за стабилизиране и асоцииране между Европейската общност и нейните държави членки, от една страна, и бившата югославска република Македония, от друга, относно Рамковото споразумение между Европейската общност и бившата югославска република Македония за установяване на общите принципи за участие на бившата югославска република Македония в общностните програми.
 (3) Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (ЕС) No 1290/2013 и (ЕС) No 1291/2013 (ОВ L 170, 12.5.2021 г., стр. 1).
 (4) Решение (ЕС) 2021/764 на Съвета от 10 май 2021 г. за създаване на специфична програма за изпълнение на Рамковата програма за научни изследвания и иновации „Хоризонт Европа“ и за отмяна на Решение 2013/743/ЕС (ОВ L 167 I, 12.5.2021 г., стр. 1).
 (5) Регламент (ЕС) 2021/819 на Европейския парламент и на Съвета от 20 май 2021 г. относно Европейския институт за иновации и технологии (преработен текст) (ОВ L 189, 28.5.2021 г., стр. 61).
 (6) Решение (ЕС) 2021/820 на Европейския парламент и на Съвета от 20 май 2021 година относно Стратегическата иновационна програма на Европейския институт за иновации и технологии (EIT) за периода 2021—2027 г.: стимулиране на таланта и капацитета на Европа за иновации и за отмяна на Решение No 1312/2013/ЕС (ОВ L 189, 28.5.2021 г., стр. 91).
 (7) Ограничителните мерки на ЕС се приемат на основание на член 29 от Договора за Европейския съюз или член 215 от Договора за функционирането на Европейския съюз.
 (8) Регламент (ЕО) No 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (OB L 206, 8.8.2009 г., стр. 1).
 (9) Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No


text:
966/2012 (ОВ L 193, 30.7.2018 г., стр. 1).
 (10) Това включва по-специално средствата от Инструмента на Европейския съюз за възстановяване, създаден с Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (ОВ L 433 I, 22.12.2020 г., стр. 23.).
 (11) ОВ L 433 I, 22.12.2020 г., стр. 23.
 ПРИЛОЖЕНИЕ I
 Правила относно финансовата вноска на Северна Македония по програма „Хоризонт Европа“ (2021—2027 г.)
 I. Изчисляване на финансовата вноска на Северна Македония
 1.
 Финансовата вноска на Северна Македония по програма „Хоризонт Европа“ се определя на годишна база пропорционално на сумата, налична през дадената година в бюджета на Съюза за бюджетни кредити за поети задължения, необходими за управлението, изпълнението и функционирането на програма „Хоризонт Европа“, увеличени в съответствие с член 3, параграф 4 от настоящото споразумение.
 2.
 Таксата за участие, предвидена в член 3, параграф 7 от настоящото споразумение, се внася поетапно, както следва:
 —
 2021 г.: 0,5 %;
 —
 2022 г.: 1 %;
 —
 2023 г.: 1,5 %;
 —
 2024 г.: 2 %;
 —
 2025 г.: 2,5 %;
 —
 2026 г.: 3 %;
 —
 2027 г.: 4 %.
 3.
 В съответствие с член 3, параграф 5 от настоящото споразумение първоначалната оперативна вноска, която трябва да бъде платена от Северна Македония за участието ѝ в програма „Хоризонт Европа“, ще бъде изчислена за съответните финансови години чрез прилагане на корекция на алгоритъма за вноските.
 Корекцията на алгоритъма за вноските е:
 Коригиран алгоритъм за вноските = Алгоритъм за вноските × Коефициент
 Коефициентът, използван за горното изчисление за коригиране на алгоритъма за вноските, е 0,2.
 4.
 В съответствие с член 3, параграф 8 от настоящото споразумение първата корекция, свързана с изпълнението на бюджета за година N, се извършва през година N+1, когато първоначалната оперативна вноска за година N се коригира нагоре или надолу с разликата между:
 a)
 коригираната вноска, изчислена чрез прилагане на алгоритъма за вноските, коригиран за година N към сумата от:
 i.
 размера на поетите бюджетни задължения въз основа на бюджетни кредити за поети задължения, разрешени за година N в рамките на гласувания бюджет на Европейския съюз, и на предоставени отново бюджетни кредити, съответстващи на отменени бюджетни задължения; и
 ii.
 всички бюджетни кредити за поети задължения, основани на външни целеви приходи, които не са резултат от финансови вноски по програма „Хоризонт Европа“ от други донори и които са били налични в края на година N (1). За външните целеви приходи, разпределени по програма „Хоризонт Европа“ съгласно член 3, параграф 1 от Регламент (ЕС) 2020/2094 на Съвета за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (2), годишните индикативни суми в програмирането на МФР се използват за целите на изчисляване на коригираната вноска.
 б)
 и първоначалната оперативна вноска от година N.
 Считано от година N+2 и през всяка следваща година, докато всички бюджетни задължения, финансирани от бюджетни кредити за поети задължения от година N, увеличени в съответствие с член 3, параграф 4 от настоящото


text:
споразумение, бъдат изплатени или отменени, и най-късно 3 години след края на програма „Хоризонт Европа“, Съюзът изчислява корекция на оперативната вноска за година N, като намалява оперативната вноска на Северна Македония със сумата, получена чрез прилагане на коригирания алгоритъм за вноските за година N към отменените всяка година бюджетни задължения по поети задължения от година N, финансирани от бюджета на Съюза или от предоставени отново бюджетни кредити за отменени бюджетни задължения.
 Ако бъдат отменени сумите, произтичащи от външни целеви приходи за година N (за да се включат бюджетните кредити за поети задължения и — за сумите съгласно Регламент (ЕС) 2020/2094 на Съвета — годишните индикативни суми в програмирането на МФР), които не произтичат от финансови вноски по програма „Хоризонт Европа“ от други донори, оперативната вноска на Северна Македония се намалява със сумата, получена чрез прилагане на алгоритъма за вноските, коригиран за година N, към отменената сума.
 II. Автоматична корекция на оперативната вноска на Северна Македония
 1.
 За изчисляването на автоматичната корекция, посочена в член 4 от настоящото споразумение, се прилагат следните условия:
 а)
 „безвъзмездни средства, отпуснати по състезателна процедура“ означава безвъзмездни средства, отпуснати чрез конкурси, при които крайните бенефициери могат да бъдат идентифицирани към момента на изчисляване на автоматичната корекция. Изключва се финансова подкрепа за трети страни по смисъла на член 204 от Финансовия регламент;
 б)
 когато е подписано правно задължение с консорциум, сумите, използвани за установяване на първоначалните суми на правното задължение, са кумулативните суми, разпределени на бенефициери — правни субекти, установени в Северна Македония, в съответствие с индикативната разбивка на бюджета по споразумението за отпускане на безвъзмездни средства;
 в)
 всички суми на правни задължения, съответстващи на безвъзмездни средства, отпуснати по състезателна процедура, се установяват с помощта на електронната система на Европейската комисия eCorda и се извличат втората сряда от месец февруари на година N+2;
 г)
 „разходи, различни от разходи за мерки“ означава разходи по програмата, различни от безвъзмездни средства, отпуснати по състезателна процедура, включително разходи за подкрепа, специфична за програмата администрация, други действия (3);
 д)
 сумите, разпределени на международни организации като правни субекти — крайни бенефициери (4), се смятат за разходи, различни от разходи за мерки.
 2.
 Механизмът се прилага, както следва:
 а)
 автоматичните корекции за година N във връзка с изпълнението на бюджетни кредити за поети задължения за година N, увеличени в съответствие с член 3, параграф 4 от настоящото споразумение, се прилагат през година N+2 въз основа на данните за година N и година N+1 от e-Corda, посочени в точка II, параграф 1, буква в) от настоящото приложение, след като всички корекции в съответствие с член 3, параграф 8 от настоящото споразумение са били приложени към вноската на Северна Македония по програма „Хоризонт Европа“. Разглежданата сума ще бъде сумата на отпуснатите по състезателна процедура безвъзмездни средства, за които са налични данни, към момента на изчисляване на корекцията.
 б)
 считано от година N+2 до 2029 г. сумата на автоматичната корекция се изчислява за година N, като се взема разликата между:
 i.
 общия размер на безвъзмездните средства, отпуснати по състезателна процедура, разпределени на Северна Македония или на правни


text:
субекти, установени в Северна Македония / правни субекти от Северна Македония като поети задължения по бюджетните кредити за година N; и
 ii.
 сумата на коригираната оперативна вноска на Северна Македония за година N, умножена по съотношението между:
 A.
 сумата на безвъзмездните средства, отпуснати по състезателна процедура, за бюджетните кредити за поети задължения за година N, увеличени в съответствие с член 3, параграф 4 от настоящото споразумение; и
 Б.
 общата сума на всички разрешени бюджетни кредити за поети задължения за година N, включително разходите, различни от разходи за мерки.
 III. Плащане на финансовата вноска на Северна Македония, плащане на направените корекции върху оперативната вноска на Северна Македония и плащане на автоматичната корекция, приложима за оперативната вноска на Северна Македония
 1.
 Комисията съобщава на Северна Македония възможно най-скоро и най-късно при отправяне на първата покана за внасяне на средства за финансовата година следната информация:
 а.
 сумите на бюджетните кредити за поети задължения в бюджета на Съюза, окончателно приети за въпросната година за бюджетните редове, покриващи участието на Северна Македония в програма „Хоризонт Европа“, увеличени, ако е приложимо, в съответствие с член 3, параграф 4 от настоящото споразумение;
 б.
 сумата на таксата за участие, посочена по член 3, параграф 7 от настоящото споразумение;
 в.
 от година N+1 на изпълнението на програма „Хоризонт Европа“ — изпълнението на бюджетните кредити за поети задължения, съответстващи на бюджетна година N, увеличени в съответствие с член 3, параграф 4 от настоящото споразумение и нивото на отменени бюджетни задължения;
 г.
 за частта от програма „Хоризонт Европа“, за която такава информация е необходима за изчисляване на автоматичната корекция — нивото на поетите задължения в полза на правните субекти от Северна Македония, с разбивка според съответната година на бюджетните кредити, и съответното общо ниво на поети задължения.
 Въз основа на своя проектобюджет Комисията предоставя прогнозна информация за следващата година по букви а) и б) възможно най-скоро и най-късно до 1 септември на финансовата година.
 2.
 Най-късно през април на всяка финансова година Комисията отправя към Северна Македония покана за внасяне на средства, съответстващи на нейната вноска съгласно настоящото споразумение.
 Във всяка покана за внасяне на средства се предвижда плащането на вноската на Северна Македония да се извърши не по-късно от 30 дни след отправянето на поканата.
 За първата година от изпълнението на настоящото споразумение Комисията отправя еднократна покана за внасяне на средства в срок от 60 дни от датата, на която настоящото споразумение започва да поражда правно действие.
 3.
 Всяка година, считано от 2023 г., поканата за внасяне на средства отразява също и размера на автоматичната корекция, приложима за платената за година N-2 оперативна вноска.
 Поканата за внасяне на средства, отправена най-късно през април, може също така да включва и корекции на финансовата вноска, платена от Северна Македония за изпълнението, управлението и функционирането на предишни рамкови програми за научни изследвания и иновации, в които Северна Македония е участвала.
 За всяка от финансовите години 2028, 2029 и 2030 сумата, произтичаща от приложената автоматична корекция към оперативните вноски, платени през 2026 г. и 2027 г. от Северна Македония, или от корекциите, направени в


text:
съответствие с член 3, параграф 8 от настоящото споразумение, ще бъде дължима на Северна Македония или от Северна Македония.
 4.
 Северна Македония заплаща финансовата си вноска съгласно настоящото споразумение в съответствие с точка III) от настоящото приложение. При липса на плащане от страна на Северна Македония до падежа Комисията изпраща официално напомнително писмо.
 Всяко закъсняло плащане на финансовата вноска води до плащане на лихва за забава, дължима от Северна Македония върху неплатената сума от датата на падежа.
 Лихвеният процент за дължимите суми, неплатени до датата на падежа, е процентът, прилаган от Европейската централна банка за нейните основни операции по рефинансиране, публикуван в серия C на Официален вестник на Европейския съюз, в сила на първия календарен ден от месеца, в който се пада падежът, завишен с един и половина процентни пункта.
 (1) Това включва по-специално средствата от Инструмента на Европейския съюз за възстановяване, създаден с Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата, свързана с COVID-19 (ОВ L 433 I, 22.12.2020 г., стр. 23.).
 (2) ОВ L 433 I, 22.12.2020 г., стр. 23.
 (3) Други действия включват по-специално обществените поръчки, наградите, финансовите инструменти, преките действия на Съвместния изследователски център, абонаменти (ОИСР, Eureka, IPEEC, IEA, ...), експерти (оценители, мониторинг на проекти) и др.
 (4) Разходите за международните организации се смятат за разходи, различни от разходи за мерки, само ако международните организации са крайни бенефициери. Тази разпоредба не се прилага, когато международната организация е координатор на проект (който разпределя средства към други координатори).
 ПРИЛОЖЕНИЕ II
 Неизчерпателен списък на равностойните програми, мерки, проекти, инструменти или части от тях на Северна Македония.
 Програмите, мерките, проектите, инструментите или части от тях на Северна Македония, съдържащи се в следния неизчерпателен списък, се разглеждат като равностойни на програма „Хоризонт Европа“:
 —
 Програма за научни и изследователски дейности (Министерство на образованието и науката))
 —
 Отпускане на средства за финансиране на научноизследователски проекти на научните институции (университети, научноизследователски институти)
 —
 Фонд за иновации и технологично развитие (FITD)
 —
 Съфинансирани безвъзмездни средства за търговска реализация на иновации
 —
 Безвъзмездни средства за засилване на сътрудничеството между академичните среди и промишлеността Съфинансирани безвъзмездни средства за създаване, функциониране и инвестиции на ускорители на бизнес технологии
 —
 Конкурентоспособност, иновации и предприемачество (Министерство на икономиката)
 —
 Развитие и подкрепа за интернационализацията на ММСП (подкрепа и развитие на микро-, малки и средни предприятия)
 —
 Подкрепа за повишаване на конкурентоспособността на стопанските субекти от преработвателна промишленост (прилагане на промишлената политика)
 —
 Съфинансиране на част от разходите за сътрудничество на проекти между дружества от преработвателната промишленост и академични и научноизследователски институции, които се отнасят до осъществяването на проекти и създаването на партньорства за сътрудничество в областта на интелигентната специализация, цифровата трансформация и екологизирането на преработвателната промишленост (прилагане на промишлената политика)
 ПРИЛОЖЕНИЕ III
 Добро финансово управление
 Защита на финансовите интереси и събиране на вземания
 Член 1
 Прегледи и одити
 1. В съответствие с приложимите актове на една или повече институции или органи на Съюза и както е предвидено в съответните споразумения и/или


text:
договори, Европейският съюз има право да извършва технически, научни, финансови или други видове прегледи и одити на помещенията на всяко физическо лице, пребиваващо в Северна Македония, или правен субект, установен в Северна Македония, които получават финансиране от Европейския съюз, както и на всяка пребиваваща или установена в Северна Македония трета страна, която участва в изпълнението на финансиране от Съюза. Такива прегледи и одити може да се извършват от представители на институциите и органите на Европейския съюз, по-специално на Европейската комисия и Европейската сметна палата, или от други лица, упълномощени от Европейската комисия.
 2. Представителите на институциите и органите на Европейския съюз, по-специално на Европейската комисия и Европейската сметна палата, и другите лица, упълномощени от Европейската комисия, трябва да имат подходящ достъп до обектите, материалите и документите (както на електронен, така и на хартиен носител) и до цялата информация, необходима за извършването на такива одити, включително правото да получат хартиено/електронно копие и извлечения от всеки документ или съдържанието на всеки носител на данни, притежавани от одитираното физическо или юридическо лице или от одитираната трета страна.
 3. Северна Македония не възпрепятства представителите и другите лица, посочени в параграф 2, да влизат в Северна Македония, нито създава особени пречки пред правото им на достъп до помещенията във връзка с изпълнението на техните задължения по настоящия член.
 4. Прегледите и одитите може да се извършват и след спиране на прилагането на настоящото споразумение съгласно член 9, параграф 5, след преустановяване на временното прилагане или след прекратяването на споразумението, при условията, предвидени в приложимите актове на една или повече институции или органи на Европейския съюз, и както е предвидено в съответните споразумения и/или договори във връзка с всяко правно задължение за изпълнение на бюджета на Европейския съюз, поето от Европейския съюз преди датата, на която поражда действие спирането на прилагането на настоящото споразумение съгласно член 9, параграф 5, преустановяването на временното прилагане или прекратяването на настоящото споразумение.
 Член 2
 Борба с нередности, измами и други престъпления, които засягат финансовите интереси на Съюза
 1. Европейската комисия и Европейската служба за борба с измамите (OLAF) са упълномощени да извършват административни разследвания, включително проверки и инспекции на място, на територията на Северна Македония. Тези разследвания се извършват в съответствие с реда и условията, предвидени в приложимите актове на една или повече институции на Съюза.
 2. Компетентните органи на Северна Македония информират Европейската комисия или OLAF в разумен срок за всеки станал им известен факт или подозрение във връзка с нередност, измама или друга незаконна дейност, засягаща финансовите интереси на Съюза.
 3. Проверки и инспекции на място може да се извършват в помещенията на всяко физическо лице, пребиваващо в Северна Македония, или на всеки правен субект, установен в Северна Македония, които получават финансиране от Съюза, както и в помещенията на всяка пребиваваща или установена в Северна Македония трета страна, която участва в изпълнението на финансиране от Съюза.
 4. Проверките и инспекциите на място се подготвят и извършват от Европейската комисия или OLAF в тясно сътрудничество с компетентния орган от Северна Македония, определен от правителството на Северна Македония. Определеният орган


text:
бива уведомяван предварително и в разумен срок за предмета, целта и правното основание на проверките и инспекциите, за да може да окаже съдействие. За тази цел в проверките и инспекциите на място може да участват длъжностни лица на компетентните органи на Северна Македония.
 5. По искане на органите на Северна Македония проверките и инспекциите на място може да се извършват съвместно с Европейската комисия или OLAF.
 6. Служителите на Комисията и служителите на OLAF имат достъп до цялата информация и документация, включително до компютърните данни, относно съответните операции, които са необходими за правилното провеждане на проверките и инспекциите на място. Те могат по-специално да копират относимите документи.
 7. Когато физическото лице, правният субект или друга трета страна се противопоставят на дадена проверка или инспекция на място, органите на Северна Македония, като действат в съответствие с националните правила и разпоредби, оказват съдействие на Европейската комисия или OLAF, за да им осигурят възможност да изпълнят задължението си за извършване на проверка или инспекция на място. Това съдействие включва вземането на подходящи предохранителни мерки съгласно националното законодателство, по-специално с цел защита на доказателствата.
 8. Европейската комисия или OLAF информират компетентните органи на Северна Македония за резултатите от тези проверки и инспекции. По-конкретно, Европейската комисия или OLAF докладват във възможно най-кратък срок на компетентните органи на Северна Македония всеки станал им известен в хода на проверката или инспекцията на място факт или съмнение във връзка с нередност.
 9. Без да се засяга прилагането на законодателството на Северна Македония в областта на наказателното право, Европейската комисия може да налага административни мерки и санкции на юридически или физически лица от Северна Македония, които участват в изпълнението на програма или дейност в съответствие със законодателството на Европейския съюз.
 10. За целите на правилното прилагане на настоящия член Европейската комисия или OLAF и компетентните органи на Северна Македония редовно обменят информация и, по искане на някоя от страните по настоящото споразумение, провеждат консултации помежду си.
 11. За да се улеснят ефективното сътрудничество и обменът на информация с OLAF, Северна Македония определя звено за контакт.
 12. Обменът на информация между Европейската комисия или OLAF и компетентните органи на Северна Македония се извършва при надлежно спазване на изискванията за поверителност. Личните данни, включени в обмена на информация, са защитени в съответствие с приложимите правила.
 13. Компетентните органи на Северна Македония си сътрудничат с Европейската прокуратура, за да ѝ позволят да изпълни задължението си да разследва и преследва по наказателен ред в съответствие с приложимото законодателство извършителите на престъпления и съучастниците в престъпления, засягащи финансовите интереси на Европейския съюз.
 Член 3
 Събиране на вземания и принудително изпълнение
 1. Приетите от Европейската комисия решения за налагане на парично задължение на юридически или физически лица, различни от държави, във връзка с вземания, произтичащи от програма „Хоризонт Европа“, подлежат на изпълнение в Северна Македония. Редът на принудителното им изпълнение се прилага към решението без други формалности, освен проверка на автентичността на решението от националния орган, определен за тази цел от правителството на Северна Македония. Правителството на Северна Македония съобщава на Комисията и Съда на


text:
Европейския съюз кой е определеният национален орган. В съответствие с член 4 Европейската комисия има право пряко да уведомява за такива подлежащи на изпълнение решения физическите лица, пребиваващи в Северна Македония, и правните субекти, установени в Северна Македония. Принудителното изпълнение се извършва в съответствие с правото и процедурните правила на Северна Македония.
 2. Съдебните решения и определенията на Съда на Европейския съюз, постановени по силата на арбитражна клауза, съдържаща се в договор или споразумение във връзка с програми, дейности, действия или проекти на Съюза, подлежат на изпълнение в Северна Македония по същия начин, както решенията на Европейската комисия, посочени в параграф 1.
 3. Съдът на Европейския съюз е компетентен да се произнася по законосъобразността на решението на Комисията, посочено в параграф 1, и да спира неговото принудително изпълнение. Независимо от това съдилищата на Северна Македония са компетентни да се произнасят по жалби за нередности при изпълнението.
 Член 4
 Комуникация и обмен на информация
 Институциите и органите на Европейския съюз, участващи в изпълнението на програма „Хоризонт Европа“ или в контрола над тази програма, имат право да комуникират пряко, включително чрез системи за електронен обмен, с всяко физическо лице, пребиваващо в Северна Македония, или правен субект, установен в Северна Македония, които получават средства от Съюза, както и с всяка пребиваваща или установена в Северна Македония трета страна, която участва в изпълнението на финансиране от Съюза. Тези физически лица, правни субекти и страни може да предават пряко на институциите и органите на Европейския съюз цялата относима информация и документация, която се изисква от тях въз основа на законодателството на Европейския съюз, приложимо по отношение на програмата на Съюза, и въз основа на договорите или споразуменията, сключени за изпълнението на тази програма.


text:
 4.8.2015
 BG
 Официален вестник на Европейския съюз
 L 207/6
 ПРЕВОД
 ИЗМЕНЕНИЕ ОТ ДОХА НА ПРОТОКОЛА ОТ КИОТО
 Член 1
 Изменение
 Следната таблица заменя таблицата в приложение Б към Протокола:
 1
 2
 3
 4
 5
 6
 Страна
 Количествено задължение за ограничаване или намаляване на емисиите (2008–2012 г.) (процент спрямо базова година или период)
 Количествено задължение за ограничаване или намаляване на емисиите (2013–2020 г.) (процент спрямо базова година или период)
 Референтна година (2)
 Количествено задължение за ограничаване или намаляване на емисиите (2013–2020 г.) (изразено като процент спрямо референтната година) (2)
 Ангажименти за намаляване на емисиите на парникови газове до 2020 г. (процент спрямо референтната година) (3)
 „Австралия
 108
 99,5
 2000
 98
 – 5 до – 15 % или – 25 % (4)
 Австрия
 92
 80 (5)
 не е прил.
 не е прил.
 Беларус (6)
 (1)
 88
 1990
 не е прил.
 – 8 %
 Белгия
 92
 80 (5)
 не е прил.
 не е прил.
 България (1)
 92
 80 (5)
 не е прил.
 не е прил.
 Хърватия (1)
 95
 80 (7)
 не е прил.
 не е прил.
 – 20 %/– 30 % (8)
 Кипър
 80 (5)
 не е прил.
 не е прил.
 Чешка република (1)
 92
 80 (5)
 не е прил.
 не е прил.
 Дания
 92
 80 (5)
 не е прил.
 не е прил.
 Естония (1)
 92
 80 (5)
 не е прил.
 не е прил.
 Европейски съюз
 92
 80 (5)
 1990
 не е прил.
 – 20 %/– 30 % (8)
 Финландия
 92
 80 (5)
 не е прил.
 не е прил.
 Франция
 92
 80 (5)
 не е прил.
 не е прил.
 Германия
 92
 80 (5)
 не е прил.
 не е прил.
 Гърция
 92
 80 (5)
 не е прил.
 не е прил.
 Унгария (1)
 94
 80 (5)
 не е прил.
 не е прил.
 Исландия
 110
 80 (9)
 не е прил.
 не е прил.
 Ирландия
 92
 80 (5)
 не е прил.
 не е прил.
 Италия
 92
 80 (5)
 не е прил.
 не е прил.
 Казахстан (1)
 95
 1990
 95
 – 7 %
 Латвия (1)
 92
 80 (5)
 не е прил.
 не е прил.
 Лихтенщайн
 92
 84
 1990
 84
 – 20 %/– 30 % (10)
 Литва (1)
 92
 80 (5)
 не е прил.
 не е прил.
 Люксембург
 92
 80 (5)
 не е прил.
 не е прил.
 Малта
 80 (5)
 не е прил.
 не е прил.
 Монако
 92
 78
 1990
 78
 –30 %
 Нидерландия
 92
 80 (5)
 не е прил.
 не е прил.
 Норвегия
 101
 84
 1990
 84
 – 30 % до – 40 % (11)
 Полша (1)
 94
 80 (5)
 не е прил.
 не е прил.
 Португалия
 92
 80 (5)
 не е прил.
 не е прил.
 Румъния (1)
 92
 80 (5)
 не е прил.
 не е прил.
 Словакия (1)
 92
 80 (5)
 не е прил.
 не е прил.
 Словения (1)
 92
 80 (5)
 не е прил.
 не е прил.
 Испания
 92
 80 (5)
 не е прил.
 не е прил.
 Швеция
 92
 80 (5)
 не е прил.
 не е прил.
 Швейцария
 92
 84,2
 1990
 не е прил.
 – 20 % до – 30 % (12)
 Украйна (1)
 100


text:
76 (13)
 1990
 не е прил.
 – 20 %
 Обединено кралство Великобритания и Северна Ирландия
 92
 80 (5)
 не е прил.
 не е прил.
 Страна
 Количествено задължение за ограничаване или намаляване на емисиите (2008–2012 г.) (процент спрямо базова година или период)
 Канада (14)
 94
 Япония (15)
 94
 Нова Зеландия (16)
 100
 Руска федерация (17)
 (1)
 100
 Съкращение: не е прил. = не e приложимо.
 Следният списък заменя списъка под заглавието „Парникови газове“ в приложение А към Протокола:
 „Парникови газове
 Въглероден диоксид (CO2)
 Метан (CH4)
 Диазотен оксид (N2O)
 Флуоровъглеводороди (HFC)
 Перфлуоровъглероди (PFC)
 Серен хексафлуорид (SF6)
 Азотен трифлуорид (NF3) (18)“
 След член 3, параграф 1 от Протокола се вмъква следният параграф:
 „1а. Страните, включени в приложение I, осигуряват поотделно или заедно техните съвкупни антропогенни емисии на парникови газове, изброени в приложение А, изразени като еквивалент на въглероден диоксид, да не превишават предписаните им количества, изчислени съгласно техните количествени задължения за ограничаване и намаляване на емисиите, записани в третата колона на таблицата, съдържаща се в приложение Б, и в съответствие с разпоредбите на настоящия член, с оглед намаляване на техните общи емисии на такива газове с поне 18 % под равнищата от 1990 г. в периода на задължения от 2013 г. до 2020 г.“
 След член 3, параграф 1а от Протокола се вмъква следният параграф:
 „1б. Дадена страна, включена в приложение Б, може да предложи корекция за намаляване на записания в третата колона в приложение Б процент на своето количествено задължение за ограничаване и намаляване на емисиите, записано в третата колона на таблицата, съдържаща се в приложение Б. Предложението за такава корекция се съобщава на страните от Секретариата поне три месеца преди заседанието на Конференцията на страните, служеща като заседание на страните по настоящия Протокол, на което това предложение се предлага за приемане.“
 След член 3, параграф 1б от Протокола се вмъква следният параграф:
 „1в. Корекция, предложена от страна, включена в приложение I, да увеличи амбицията на своето количествено задължение за ограничаване и намаляване на емисиите в съответствие с член 3, параграф 1б по-горе, се счита за приета от Конференцията на страните, служеща като заседание на страните по настоящия Протокол, освен ако над три четвърти от присъстващите и гласуващи страни направят възражение срещу приемането. Приетата корекция се съобщава от Секретариата на депозитаря, който я изпраща до всички страни, и влиза в сила на 1 януари в годината, следваща съобщението от депозитаря. Такива корекции са задължителни за страните.“
 След член 3, параграф 7 от Протокола се вмъква следният параграф:
 „7а. През втория период на количествени задължения за ограничаване и намаляване на емисиите, от 2013 г. до 2020 г., предписаното количество за всяка страна, включена в приложение I, е равно на записания за нея в третата колона на таблицата, съдържаща се в приложение Б, процент от съвкупните ѝ антропогенни емисии на парникови газове, посочени в приложение А, изразени в еквивалент на въглероден диоксид, за 1990 г. или базовата година или период, определени съгласно параграф 5 по-горе, умножен по осем. С цел изчисляване на предписаните им количества страните, включени в приложение I, за които промените в


text:
земеползването и горското стопанство представляват нетен източник на емисии на парникови газове през 1990 г., включват в емисиите си за базовата 1990 г. или период съвкупните си антропогенни емисии, изразени в еквивалент на въглероден диоксид, по източници минус поглъщанията по поглътители през 1990 г. в резултат на промени в земеползването.“
 След член 3, параграф 7а от Протокола се вмъква следният параграф:
 „7б. Всяка положителна разлика между предписаното количество за втория период на задължения за страна, включена в приложение I, и средните годишни емисии за първите три години от предходния период на задължения, умножена по осем, се прехвърля към партидата за анулирани единици на тази страна.“
 В член 3, параграф 8 от Протокола текстът:
 „изчислението, посочено в параграф 7 по-горе“
 се заменят със следния текст:
 „изчисленията, посочени в параграфи 7 и 7а по-горе“
 След член 3, параграф 8 от Протокола се вмъква следният параграф:
 „8а. Всяка страна, включена в приложение I, може да използва 1995 г. или 2000 г. като своя базова година за азотен трифлуорид за целите на изчислението, посочено в параграф 7а по-горе.“
 След член 3, параграф 12 от Протокола се вмъква следният параграф:
 „12а. Всички единици, генерирани от пазарни механизми, които трябва да бъдат установени съгласно Конвенцията или нейните инструменти, могат да се използват от страните, включени в приложение I, с оглед последните да бъдат подпомогнати при изпълнението на техните количествените задължения за ограничаване и намаляване на емисиите по член 3. Всички такива единици, които дадена страна придобива от друга страна по Конвенцията, се добавят към предписаното количество на придобиващата страна и изваждат от количеството единици, държани от прехвърлящата страна.
 12б. Конференцията на страните, служеща като заседание на страните по настоящия Протокол, гарантира, че, когато единици от одобрени дейности по пазарни механизми, посочени в параграф 12а по-горе, се използват от страните, включени в приложение I, с оглед последните да бъдат подпомогнати при изпълнението на техните количествените задължения за ограничаване и намаляване на емисиите по член 3, дял от тези единици се използва за покриване на административните разходи, както и за подпомагане на страни, които са развиващи се страни и които са особено уязвими от неблагоприятните въздействия от изменението на климата, да покрият разходите за адаптиране, ако тези единици са придобити съгласно член 17.“
 След края на първото изречение от член 4, параграф 2 от Протокола се добавя следният текст:
 „, или на датата на депозиране на техните документи за приемане на всяко изменение на приложение Б съгласно член 3, параграф 9“
 В член 4, параграф 3 от Протокола текстът:
 „, параграф 7“
 се заменя със следния текст:
 „за които се отнасят“
 Член 2
 Влизане в сила
 Настоящото изменение влиза в сила в съответствие с членове 20 и 21 от Протокола от Киото.
 (1) Страни, които са в процес на преход към пазарна икономика.
 Всички бележки под линия по-долу, с изключение на бележки под линия 1, 2 и 5, са предоставени чрез съобщения от съответните страни.
 (2) Референтната година може да се използва като незадължителна от дадена страна за нейни собствени цели, с оглед изразяване на нейното количествено задължение


text:
за ограничаване или намаляване на емисиите (QELRC) като процент от емисиите спрямо посочената година, който не е правно обвързващ в международен план по Протокола от Киото, в допълнение към посочването на нейното(ите) QELRC спрямо базовата година във втората и третата колона на тази таблица, които са правно обвързващи в международен план.
 (3) Допълнителна информация относно тези ангажименти може да бъде намерена в документи FCCC/SB/2011/INF.1/Rev.1 и FCCC/KP/AWG/2012/MISC.1, Add.1 и Add.2.
 (4) QELRC на Австралия в рамките на втория период на задължения по Протокола от Киото е в съответствие с постигането от Австралия на нейната безусловна цел до 2020 г., възлизаща на 5 процента под равнищата от 2000 г. Австралия си запазва възможността на по-късен етап, ако бъдат изпълнени определени условия, да премине в рамките на целта си за 2020 г. от 5 на 15 или 25 процента под равнищата от 2000 г. Тази референция запазва статута на посочените ангажименти, поети в рамките на споразуменията от Канкун, и не представлява ново правно обвързващо задължение по настоящия Протокол или правилата, реда и условията, свързани с него.
 (5) QELRC на Европейския съюз и неговите държави членки в рамките на втори период на задължения по Протокола от Киото се основават на разбирането, че ще бъдат изпълнени съвместно от Европейския съюз и неговите държави членки, в съответствие с член 4 от Протокола от Киото. QELRC не засягат последващото уведомяване от Европейския съюз и неговите държави членки за споразумение за съвместно изпълнение на техните задължения в съответствие с разпоредбите на Протокола от Киото.
 (6) Добавена в приложение Б чрез изменение, прието по силата на Решение 10/CMP.2. Това изменение все още не е влязло в сила.
 (7) QELRC на Хърватия в рамките на втори период на задължения по Протокола от Киото се основава на разбирането, че тя ще изпълни своето QELRC съвместно с Европейския съюз и неговите държави членки, в съответствие с член 4 от Протокола от Киото. Вследствие на това присъединяването на Хърватия към Европейския съюз няма да засегне нейното участие в такова споразумение за съвместно изпълнение съгласно член 4, нито нейното QELRC.
 (8) Като част от глобално и всеобхватно споразумение за периода след 2012 г. Европейският съюз изтъква отново своето предложение да постигне до 2020 г. 30-процентно намаление спрямо равнищата от 1990 г., при условие че други развити страни поемат задължение за подобни намаления на емисиите и развиващите се страни допринасят по подходящ начин съобразно своите отговорности и съответни възможности.
 (9) QELRC на Исландия в рамките на втори период на задължения по Протокола от Киото се основава на разбирането, че нейното задължение ще бъде изпълнено съвместно с Европейския съюз и неговите държави членки, в съответствие с член 4 от Протокола от Киото.
 (10) QELRC, представено в третата колона, се отнася до цел за намаляване на емисии с 20 % до 2020 г. в сравнение с равнищата от 1990 г. Лихтенщайн ще разгледа възможност за по-значително намаляване на емисиите до 30 % до 2020 г. в сравнение с равнищата от 1990 г., при условие че други развити страни поемат задължение за подобни намаления на емисиите и по-напредналите